Siedma smernica Komisie
z 28. februára 1986,
ktorou sa prispôsobujú technickému pokroku prílohy II, III, IV a V k smernici Rady 76/768/EHS o aproximácii právnych predpisov členských štátov vzťahujúcich sa na kozmetické výrobky
(86/179/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov vzťahujúcich sa na kozmetické výrobky [1], naposledy zmenenú a doplnenú smernicou 85/391/EHS [2], najmä na jej články 5 a 8 ods. 2,
keďže s cieľom ochrany ľudského zdravia je nevyhnutné zakázať používanie nasledovných zlúčenín v kozmetických výrobkoch: chloroform, 2,3,7,8-tetrachlórdibenzo-p-dioxín, 2,6-dimetyl-1,3-dioxán-4-yl acetát (dimetoxán) a pyritión sodný (INNM);
keďže na základe najnovších výsledkov vedeckého a technického výskumu môže byť za určitých podmienok povolené používať 1,3-bis(hydroxymetyl)imidazolidín-2-tión vo výrobkoch určených na starostlivosť o nechty;
keďže na základe dostupných informácií, niektoré dočasne povolené farbivá a látky, môžu byť úplne povolené, zatiaľ čo iné farbivá musia byť úplne zakázané alebo povolené používať iba počas stanoveného obdobia;
keďže opatrenia ustanovené v tejto smernici sú v súlade so stanoviskom Výboru pre prispôsobenie sa technickému pokroku smerníc týkajúcich sa odstránenia technických prekážok v obchode v oblasti kozmetických výrobkov k technickému pokroku,
PRIJALA TÚTO SMERNICU:
Článok 1
Smernica 76/768/EHS sa týmto mení a dopĺňa takto:
1. Do zoznamu v prílohe II sa pridávajú tieto čísla:
"366. chloroform
367. 2,3,7,8-tetrachlórdibenzo-p-dioxín, okrem prípadov, keď ide o nečistotu obsiahnutú v chemikálii hexachlorofén, v závislosti na podmienkach ustanovených v prílohe VI - časť 1, pod číslom 6
368. 2,6-dimetyl-1,3-dioxán-4-yl acetát (dimetoxán)
369. pyritión sodný (INNM)".
2. Príloha III, časť 1 sa mení a dopĺňa takto:
"a | b | c | d | e | f |
44 | 1,3-bis (hydroxymetyl) imidazolidín-2-tión | a)prípravky na starostlivosť o vlasy | a)až do 2 % | a)zákaz používať v aerosólových rozprašovačoch (sprejoch) | Obsahuje 1,3-bis (hydroxymetyl) imidazolidín-2-tión |
| | b)prípravky na starostlivosť o nechty | b)až do 2 % | b)hodnota pH prípravku pri aplikácii musí byť 4 | |
51 | chinolín-8-ol a bis (8-hydroxichinolínium) sulfát | Stabilizátor peroxidu vodíka v prípravkoch na starostlivosť o vlasy, ktoré sa oplachujú | 0,3 % vypočítaný ako báza" | | |
3. Príloha III, časť 2, príloha IV, časť 2 a 3 sa nahrádzajú prílohou 1 a 2 k tejto smernici.
4. Príloha V sa mení a dopĺňa takto:
- číslo 10 - chloroform sa vypúšťa,
- v číslach 5 a 6 sa poznámka pod čiarou (5) nahrádza poznámkou (3).
Článok 2
1. Členské štáty prijímajú potrebné opatrenia pre zabezpečenie toho, aby od 1. januára 1988 žiadni výrobcovia ani dovozcovia patriaci do spoločenstva neuvádzali na trh výrobky, ktoré nevyhovujú požiadavkám tejto smernice.
2. Členské štáty prijímajú potrebné opatrenia pre zabezpečenie toho, že výrobky uvedené v odseku 1 nebudú po 31. decembri 1989 predávané alebo iným spôsobom ponúkané konečnému spotrebiteľovi.
Článok 3
1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s ustanoveniami tejto smernice najneskôr do 31. decembra 1986. O prijatí týchto opatrení bezodkladne informujú Komisiu.
2. Členské štáty oznamujú Komisii znenia ustanovení vnútroštátnych právnych predpisov, ktoré prijali v oblasti pôsobnosti tejto smernice.
Článok 4
Táto smernica je adresovaná členským štátom.
V Bruseli 28. februára 1986